Document ID: 32001R1383

Kommissionens forordning (EF) nr. 1383/2001
af 6. juli 2001
om ændring af forordning (EF) nr. 1372/95 om gennemførelsesbestemmelser for ordningen med eksportlicenser for fjerkrækød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød(1), senest ændret ved forordning (EF) nr. 2916/95(2), særlig artikel 3, stk. 2, artikel 8, stk. 13, og artikel 15, og
ud fra følgende betragtninger:
(1) Ved Kommissionens forordning (EF) nr. 1372/95(3), senest ændret ved forordning (EF) nr. 2337/1999(4), fastsættes der gennemførelsesbestemmelser for ordningen med eksportlicenser for fjerkrækød.
(2) Kommissionens forordning (EF) nr. 1291/2000(5) indeholder fælles gennemførelsesbestemmelser for import- og eksportlicenser og forudfastsættelsesattester for landbrugsprodukter. Ifølge nævnte forordnings artikel 14 skal eksportlicenser indeholde produktets tolvcifrede kode i nomenklaturen over eksportrestitutioner for landbrugsprodukter eller koderne for produkter i samme kategori.
(3) På baggrund af erfaringen og for at lette anvendelsen af licenserne for de forskellige præsentationer af hele kyllinger, der for øjeblikket tilhører forskellige produktkategorier, bør alle de pågældende produkter kunne eksporteres ved hjælp af den samme licens. De produktkategorier, der er fastsat i bilag I til forordning (EF) nr. 1372/95, bør derfor tilpasses, ved at produkterne i kategori 4 lægges sammen med kategori 3.
(4) Sikkerhedsstillelserne i bilag I bør tilpasses de ændrede restitutioner, og landelisten i bilag IV bør afspejle de aktuelle bestemmelsessteder.
(5) De i denne forordning fastsatte foranstaltninger er i overensstemmelse med udtalelse fra Forvaltningskomiteen for Fjerkrækød og Æg -
UDSTEDT FØLGENDE FORORDNING:
Artikel 1
Bilag I og IV til forordning (EF) nr. 1372/95 affattes som angivet i bilagene til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. juli 2001.

Labels: 3
17
18
6